**Vyhodnotenie získaných dát**

V súlade s § 70 ods. 11 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov **vedúceho pedagogického zamestnanca a vedúceho odborného zamestnanca** **hodnotia** aj **pedagogickí zamestnanci a odborní zamestnanci** školy alebo školského zariadenia anonymne formou dotazníka **jedenkrát ročne**, najneskôr do konca školského roka. **Výsledky anonymného hodnotenia spracuje zriaďovateľ a prerokuje ich s riaditeľom**.

Anonymný dotazník pozostáva z 10 častí. Na škále úplne súhlasím, súhlasím, čiastočne súhlasím, nesúhlasím je **hodnotených 9 oblastí**, spolu 27 výrokov:

* proaktivita vedúceho zamestnanca (3 výroky),
* riadenie procesov v škole a školskom zariadení (4 výroky),
* vedenie ľudí a podpora (líderstvo) (3 výroky),
* delegovanie úloh (4 výroky),
* informovanosť a rozhodovacie procesy (3 výroky),
* hodnotenie a oceňovanie zamestnancov (3 výroky),
* profesijný rozvoj zamestnancov (2 výroky),
* komunikácia a riešenie konfliktov (2 výroky),
* sebapoznanie (3 výroky).

**Dotazník obsahuje aj tri otvorené otázky**:

* Napíšte 3 kľúčové slová, ktorými by ste charakterizovali vami hodnoteného vedúceho zamestnanca.
* Uveďte, čo si najviac ceníte na vami hodnotenom vedúcom zamestnancovi.
* Uveďte, v čom by sa mal vami hodnotený vedúci zamestnanec ďalej rozvíjať (zlepšovať).

Dotazník vypĺňa pedagogický zamestnanec a odborný zamestnanec školy/školského zariadenie. Vyplnenie dotazníka zaberie maximálne 20 minút.

Získané výsledky slúžia nielen na hodnotenie vedúcich zamestnancov, ale aj na určenie sebarozvoja vedúceho zamestnanca a môžu byť východiskom na nastavenie zmien, skvalitnenie procesov školy/školského zariadenia, lepšie pochopenie aktuálnej situácie a identifikovanie potrieb zamestnancov.

**Vyhodnotenie anonymného dotazníka**:

* **uvedie sa celkový počet** pedagogických zamestnancov a odborných **zamestnancov**, **ktorí anonymný dotazník vyplnili**,
* **vyhodnocuje sa každá oblasť** počtom odpovedí (počet respondentov v reálnom aj percentuálnom vyjadrení) na uvedenej škále:
* úplne súhlasím
* súhlasím
* čiastočne nesúhlasím
* nesúhlasím
* **spracuje sa celkové vyhodnotenie** 9 oblastí,
* **vyhodnotenie troch otvorených otázok** v schéme:

|  |  |
| --- | --- |
| **10. otvorená otázka: Napíšte 3 kľúčové slová, ktorými by ste charakterizovali** **vami hodnoteného vedúceho zamestnanca** | |
| **Kategória** | **Prepis z dotazníka** |
| Kľúčové slová: |  |
| Iné: |  |
| **Záver:** |  |

|  |  |
| --- | --- |
| **10. otvorená otázka: Uveďte, čo si najviac ceníte na vami hodnotenom vedúcom zamestnancovi** | |
| **Kategória** | **Prepis z dotazníka** |
| Vlastnosti/spôsobilosti, ...: |  |
| Iné: |  |
| **Záver:** |  |

|  |  |
| --- | --- |
| **10. otvorená otázka: Uveďte, v čom by sa mal vami hodnotený vedúci zamestnanec ďalej rozvíjať (zlepšovať)** | |
| **Kategória** | **Prepis z dotazníka** |
| Oblasti rozvoja: |  |
| Iné: |  |
| **Záver:** |  |

Bratislava 27. 04. 2023

Spracovali: © RNDr. Mária Rychnavská, PhD.; Ing. Vladimír Laššák, PhD.; Ing. Mgr. Marián Valent, PhD.; Mgr. Ľubica Korečková; Mgr. Dana Vaňová (dotazník, ktorý bol zverejnený na stránke MŠVVaŠ SR dňa 23. 06. 2022, bol aktualizovaný v spolupráci so Slovenskou komorou učiteľov)